**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

## DĖL PRITARIMO KLAIPĖDOS REGIONO PASIEKIAMUMO IR ŽINOMUMO DIDINIMO 2019–2021 METŲ PROGRAMAI IR JUNGTINĖS VEIKLOS SUTARTIES PAsirašymui

2018 m. birželio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 5 straipsnio 3 dalimi, 6 straipsnio 38 punktu ir Šilutės rajono savivaldybės vardu sudaromų sutarčių pasirašymo tvarkos aprašo, patvirtinto Tarybos 2014 m. lapkričio 27 d. sprendimu Nr. T1- 2338, Šilutės rajono savivaldybės taryba

 n u s p r e n d ž i a:

 1. Pritarti Klaipėdos regiono pasiekiamumo ir žinomumo didinimo 2019–2021 metų programai ([pridedama](PPS01priedas01.docx)).

 2. Pritarti Jungtinės veiklos sutarties dėl programos „Klaipėdos regiono pasiekiamumo ir žinomumo didinimas“ įgyvendinimo (toliau – Sutartis) projektui ([pridedama](PPS01priedas02.docx)).

 3. Programos įgyvendinimui iš Savivaldybės biudžeto skirti 30 000,00 Eur.

 4. Įgalioti Administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti visus su programa susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |
| --- | --- | --- | --- |
| Sigitas Šeputis | Remigijus Budrikas  | Arvydas Bielskis | Vita Stulgienė |
| 2018-06- | 2018-06-13 | 2018-06-13 | 2018-06-13 |  |

Parengė

Judita Jakienė

2018-06-12

**ŠILUTĖS RAJONO SAVIVALDYBĖS ADMINISTRACIJOS**

PLANAVIMO IR PLĖTROS SKYRIUS

**AIŠKINAMASIS RAŠTAS**

## DĖL PRITARIMO KLAIPĖDOS REGIONO PASIEKIAMUMO IR ŽINOMUMO DIDINIMO 2019–2021 METŲ PROGRAMAI IR JUNGTINĖS VEIKLOS SUTARTIES PAsirašymui

 2018 m. birželio d.

|  |
| --- |
| 1. **Parengto projekto tikslai ir uždaviniai:**

Šiuo sprendimo projektu yra siekiama gauti Šilutės rajono savivaldybės tarybos pritarimą „Klaipėdos regiono pasiekiamumo ir žinomumo didinimo programai 2019-2021 metams“ ir asociacijos „Klaipėdos regionas“ (vykdančiojo partnerio bendros veiklos, nesiekiančios pelno) jungtinės veiklos sutarties (toliau – Sutartis) tarp Klaipėdos miesto, Klaipėdos rajono, Kretingos rajono, Neringos, Palangos miesto, Skuodo rajono ir Šilutės rajono savivaldybių administracijų sudarymui. Nuo 2017 m. asociacija „Klaipėdos regionas“ (toliau – Asociacija) kartu su valstybės įmone „Lietuvos oro uostai“ pradėjo dialogą dėl naujų bei esamų krypčių plėtros ir išlaikymo iš Palangos oro uosto. 2018 m. Asociacijos nariai, atsižvelgdami į savivaldybių, regiono asocijuotų verslo struktūrų prioritetus, vieningai pritarė Klaipėdos regiono pasiekiamumo ir žinomumo programos tęstinumo svarbai, kuri galėtų užtikrinti ilgalaikį poveikį Klaipėdos regiono konkurencingumui prioritetinėse atvykstamojo turizmo rinkose, prisidėtų prie patrauklios investicijoms vietovės įvaizdžio kūrimo ir sklaidos, ir tuo paskatintų naujų maršrutų atsiradimą ir esamų palaikymą iš Klaipėdos regionui svarbaus susisiekimo mazgo – Palangos oro uosto. Nutarta Klaipėdos regiono prioritetine kryptimi laikyti Vokietiją. Remiantis Asociacijos ir jos narių pastabomis ir valstybės įmonės „Lietuvos oro uostai“ redakcijomis, paruošta tęstinė „Klaipėdos regiono pasiekiamumo ir žinomumo didinimo programa 2019-2021 metams“ (toliau – Programa), kuria numatoma įgyvendinti bendras Klaipėdos regiono rinkodaros priemones, kurios prisidėtų prie efektyvesnio Klaipėdos regiono žinomumo prioritetinėje atvykstamojo turizmo ir tiesioginių užsienio investicijų rinkoje – Vokietijoje bei užtikrintų pasiekiamumo kokybę. Šiam bendram savivaldybių tikslui pasiekti, Asociacijos Sutartimi, Klaipėdos regiono savivaldybių tarybos suteiks visas reikiamas teises ir įgaliojimus Asociacijai, kaip vykdančiajam partneriui, įgyvendinančiam visus bendrus narių klausimus, kad galėtų būti atlikti šie su sutarties, sudaromos su Programos įgyvendinimo paslaugos teikėju, įgyvendinimu susiję veiksmai:* apjungtos visų sutarties šalių lėšos, skirtos Asociacijos programos „Klaipėdos regiono pasiekiamumo ir žinomumo didinimas“ įgyvendinimui, kaip asociacijos sutarties šalių įnašai, suteikiant disponavimo teisę vykdančiajam partneriui;
* visų šalių interesais, vykdančiojo partnerio vardu, skelbti konkursą, sudaryti paslaugų teikimo (finansavimo) sutartį su Programos įgyvendinimo paslaugos teikėju, ją vykdyti ir kontroliuoti jos vykdymą.

Asociacijos sutartyje numatyta, jog sutartis įsigalioja tik tuo atveju, kai jos projektui yra pritarusios visų 7 savivaldybių tarybos. |
| 1. **Kaip šiuo metu yra sureguliuoti projekte aptarti klausimai.**

Klaipėdos regiono plėtros plane 2014 – 2020 m., Klaipėdos regiono be variklio, lengvojo, viešojo ir vandens transporto sistemos optimizavimo ir plėtros galimybių studijoje „Vakarų krantas”, Klaipėdos miesto ekonominės plėtros strategijoje iki 2030 m. ir kituose Asociacijos narių strateginiuose dokumentuose yra pažymima, kad tiesioginio regiono pasiekiamumo užtikrinimas yra vienas svarbiausių veiksnių skatinant atvykstamąjį turizmą ir kuriant palankią ekonominę aplinką verslui ir investicijoms. Šiuo tikslu yra nurodomas bendras savivaldybių siekis didinti regiono žinomumą ir pasiekiamumą įvairiomis transporto rūšimis, įgyvendinant jungtines rinkodaros priemones. Atsižvelgiant į Asociacijos visuotiniuose susirinkimuose priimtus nutarimus bei aukščiau išdėstytus argumentus, buvo parengta regioninė Programa. Siekiant įgyvendinti Programą ir įsigyti būtinas rinkodaros priemones, taikomas oro transporte, parengta jungtinė veiklos sutartis tarp minėtų savivaldybių administracijų. Sutarties objektas išplėstinas neapribojant skrydžių krypčių tik prioritetine Vokietijos kryptimi, bet numatant rinkodaros priemonių įgyvendinimą platesniam tikslui – Klaipėdos regiono pasiekiamumo ir žinomumo didinimui vykdant esamus ir skatinant naujus skrydžius Palangos oro uoste. Sprendimo projektas parengtas vadovaujantis Vietos savivaldos įstatymu, Civilinio kodekso nuostatomis. |
| 1. **Kokių pozityvių rezultatų laukiama.**

Patvirtinus šią jungtinę veiklos sutartį ir Programą visoms septynioms Klaipėdos regiono savivaldybėms, pasirašyta Asociacijos sutartis įsigalios ir joje aptartomis sąlygomis bus sudaryta galimybė įgyvendinti tęstinę Klaipėdos regiono pasiekiamumo ir žinomumo didinimo programą, kuri turėtų ilgalaikį poveikį Klaipėdos konkurencingumui tarptautiniame kontekste, o tikslinės rinkodaros priemonės prisidėtų prie skrydžių iš Palangos oro uosto krypčių skaičiaus augimo.  |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Nereikia.  |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Vadovaujantis 2018 m. birželio 7 d. asociacijos visuotinio narių susirinkimo protokolu Nr. P18-4 buvo patvirtintas Programai įgyvendinti Klaipėdos regiono savivaldybių finansavimo modelis ([pridedama](PPS01priedas03.pdf)).

|  |  |  |  |
| --- | --- | --- | --- |
| **Nr.** | **Partneris** | **Metinis įnašas, tūkst. Eur** | **Viso 2019-2021 m., tūkst. Eur** |
| 1. | Klaipėdos miesto savivaldybė | 74 752 | 224 257 |
| 2. | Klaipėdos rajono savivaldybė | 34 830 | 104 490 |
| 3. | Kretingos rajono savivaldybė | 25 037 | 75 110 |
| 4. | Neringos savivaldybė | 11 730 | 35 191 |
| 5. | Palangos miesto savivaldybė | 26 400 | 79 200 |
| 6. | Skuodo rajono savivaldybė | 17 251 | 51 752 |
| **7.** | **Šilutės rajono savivaldybė** | **10 000** | **30 000** |
|  | **Viso:** | **200 000** | **600 000** |

 |
| Lentelė Nr. 1. |
| 1. **Projekto autorius ar autorių grupė.**

Planavimo ir plėtros skyriaus vyriausioji specialistė Judita Jakienė. |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

 Klaipėdos regiono pasiekiamumo ir žinomumo didinimo 2019–2021 metų programa. |
| 1. **Kiti, autorių nuomone, reikalingi pagrindimai ir paaiškinimai.**

Nėra. |

Planavimo ir plėtros skyriaus vyriausioji specialistė Judita Jakienė